《重九感兴三首 其一》
元代·叶颙

牛山远在乱云中，暮霭荒烟寄断鸿。陶令归来官况懒，孟嘉去后酒杯空。

羞将白发欹乌帽，笑看青松老翠峰。千载英豪一时事，菊花冷淡怨秋风。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。